Hankija/tellija: Tapa Vallavalitsus

Väikehange: Tapa Valla Spordikeskuse ruumide remont

**Alusdokument**

**1. Hanke objekt**

1.1. Käesoleva hanke objektiks on Tapa Valla Spordikeskuse hallatavate ruumide remont. Töid tuleb teostada Tamsalu Spordikompleksis (Tehnika 2a, Tamsalu) ja Tapa Spordihoones (Pargi 12, Tapa linn) vastavalt alltoodud tööde kirjeldusele ning mahutabelile/maksumuse tabelile.

1.2. Pakkuja peab arvestama sellega, et ujula ruumides tehtavad tööd peavad olema lõpetatud hiljemalt 31.augustiks.

1.3. **Pakkujal on kohustuslik enne pakkumuse esitamist tutvuda olemasoleva olukorraga. Kui pakkuja ei ole seda teinud, jätab hankija tema pakkumuse läbi vaatamata.**

Objektiga tutvumiseks võtta ühendust vallavara haldusspetsialistiga Alo Leek, tel 59151582, [alo.leek@tapa.ee](mailto:alo.leek@tapa.ee).

**2. Tööde kirjeldus**

Tamsalu Spordikompleks

2.1. Ujulas eemaldada olemasolevad laevalgustid ja paigaldada uued niiskuskindlad led-valgustid, millel on olemas ka keemiline (kloori) kaitse.

2.2. Basseiniruumi postidelt tuleb eemaldada olemasolevad keraamilised plaadid. Valmistada pind ette plaatimiseks (tasandus ja hüdro) ning uuesti plaatida 1400mm kõrguseni, ülejäänud osa postist viimistleda värvituna.

2.3. Ujula amortiseerunud siseruumide uksed tuleb vahetada välja koos lengidega uute niiskuskindlate uste vastu.

2.4. Ujula välisuks tuleb vahetada välja uue soojustatud ja niiskuskindla ukse vastu.

2.5. Põranda plaatimistöödel riietusruumides ja basseiniruumis tuleb eelnevalt olemasolevad keraamilised plaadid eemaldada, seejärel valmistada pind ette plaatimiseks (tasandus ja hüdro) ning uuesti plaatida.

2.6. Leiliruumides tuleb välja vahetada olemasolev seina ja lae sisevoodrilauad, lavalauad ja tulekindel taustasein.

2.7. Seina ja põranda vahelised vuugitööd tuleb teostada pesuruumides ja basseiniruumis. Tuleb eemaldada vana silikoon ja täita uuega.

2.8. Ujula seintel ja aknapõskedel teha pahtli ja silikooni parandused ning värvida.

Tapa Spordihoone

2.9. Tapa Spordikeskuse jõusaali ruumides seina viimistlustööd: pahteldada ja värvida.

2.10. Töödele ettejääv inventar tuleb teisaldada ja kinni katta ehitustöödest tekkida võivate kahjustuste eest.

**3. Pakkumus peab sisaldama**

3.1. Pakkuja nimi, aadress ja registrikood.

3.2. Maksumuse tabel.

**4. Lepingu tingimused**

4.1. Tööde täitmise tähtaeg on **30.september 2020**, ujulas tehtavad remonditööd tuleb lõpetada hiljemalt **31.august 2020**.

4.2. Tellija ei tasu ettemaksu.

4.3. Teostatud töödele kehtib garantii vähemalt 24 kuud.

Pakkumus esitada digitaalselt allkirjastatuna e-posti aadressil [vallavalitsus@tapa.ee](mailto:vallavalitsus@tapa.ee) hiljemalt 10.juuli 2020 kell 11:00.

Juhul, kui pakkumuste maksumused ületavad hanke eeldatavat maksumust ning eelarvelisi võimalusi, on hankijal õigus jätta tellimata Tapa Spordihoones tehtavad tööd.